stanford-oval/wikipedia huggingface dataset:
Arttu Kärki
Pelityyli

Kärki on itse kuvaillut olevansa kiekollinen hyökkäävä puolustaja, joka tykkää tehdä asioita kiekon kanssa, pitää sitä ja myös jakaa sitä. Kärki on maininnut syötöt ja pelin lukemisen ovat selkeiksi vahvuuksikseen. EP Rinksiden suomenkielisten sivujen päätoimittaja Lassi Alasen mukaan hän on kiekollisesti potentiaalinen puolustaja, joka harvoin panikoi paineen alla, vaan pystyy käsillään ja taitavilla syötöillä avaamaan peliä tehokkaasti. Alasen mukaan joskin parempi ympäristön havainnointi ennen kiekon saamista parantaisi Kärjen tehokkuutta entisestään. Alasen mukaan hän nousee aktiivisesti tukemaan hyökkäyksiä, antaa oivaltavia syöttöjä ja pystyy toimittamaan kiekkoa tehokkaasti viivasta.
Gyenos

| Gyenos> Γυηνός.Sijainti |
| --- | --- |
 Gyenos
Koordinaatit:  42°45′20″N, 41°24′11″E
Valtio:  Georgia
Paikkakunta:  Otšamtšire, Abhasia
Historia
Tyyppi:  kaupunki
Ajanjakso:  500-luku eaa.–
Kulttuuri:  antiikki
Alue:  Kolkhis
Gyenos (m.kreik. Γυηνός, Gyēnos, lat. Gyenus, Cygnus, Cycnus) oli antiikin aikainen kaupunki ja kaupunkivaltio (polis) Kolkhiissa nykyisen Georgian alueella. Se sijaitsi lähellä nykyistä Otšamtširen kaupunkia.
Maantiede

Gyenoksen kaupunki sijaitsi Pontoksen eli Mustanmeren itärannalla. Se on paikannettu lähelle nykyistä Otšamtširea. Kaupunki oli rakennettu kolmelle kukkulalle, joitakin kutsutaan tutkimuksissa nimillä A, B ja C, ja niitä ympäröineelle tasangolle, ja sen on arveltu kattaneen noin 65 hehtaarin kokoisen alueen.
Gyenoksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia

Gyenoksen historiasta tiedetään antiikin ajan lähteistä vain vähän. Sen asuttivat itäkreikkalaiset siirtokuntalaiset ja kauppiaat arkaaisella kaudella 500-luvulla eaa. Kaupungin väestö koostui osaksi kreikkalaisista ja osaksi seudun paikallisesta kolkhislaisesta väestöstä.
Kaupungin paikalla on suoritettu joitakin kaivauksia kukkulalla C. Niiden perusteella asutus ainakin kyseisellä kukkulalla on päättynyt 300-luvulla eaa.
Rakennukset ja löydökset

Kaivauksissa on löydetty muun muassa jälkiä puisista taloista sekä erityisesti itäkreikkalaista keramiikkaa.
Cleburnen piirikunta (Alabama)

Cleburnen piirikunta (engl. Cleburne County) on Yhdysvaltojen Alabaman osavaltiossa sijaitseva piirikunta. Sen väkiluku oli 14 987 vuonna 2018 ja sen pinta-ala on 1 453 neliökilometriä. Heflin on piirikunnan hallintokeskus ja suurin kaupunki.
Piirikunta on saanut nimensä Konfederaation armeijan kenraaljmajuri Patrick Cleburneilta.
Asukkaat

Piirikunnan asukkaista 92,8 prosenttia on valkoisia, 2,36 prosenttia mustia ja 2,33 prosenttia latinalaisamerikkalaisia. 2,95 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 98,7 vuotta.
Kuvia piirikunnasta

Heflinin keskustaa.
Piirikunnan oikeustalo.
Wagner (televisiosarja)

| Wagner |
| --- | --- |
Luoja(t):  Tony Palmer
Pääosissa:  Richard Burton
Alkuperämaa:  Yhdistynyt kuningaskunta
Alkuperäiskieli:  englanti
Julkaistu:  1983, Suomessa 1984
Jaksoja:  10
Tuotanto
Ohjaaja(t):  Tony Palmer
Käsikirjoittaja(t):  Charles Wood
Kuvaaja(t):  Vittorio Storaro
Aiheesta muualla
IMDb 
Elonet
Wagner on Tony Palmerin ohjaama ja Charles Woodin käsikirjoittama kymmenosainen brittiläinen television minisarja saksalaissäveltäjä Richard Wagnerin elämästä. Wagneria näyttelee Richard Burton, ja muissa keskeisissä rooleissa ovat Vanessa Redgrave, Laurence Olivier, John Gielgud ja Gemma Craven.
Vastaanotto

Sarja esitettiin Suomen televisiossa alkuvuodesta 1984. Helsingin Sanomien musiikkitoimittaja Hannu-Ilari Lampila valitteli, ettei Burtonin tasaisen äreä ja juro hahmo tuo lainkaan esiin Wagnerin nerokasta energisyyttä, jolla tämä pystyi lumoamaan ihmiset aatteidensa ja ideoidensa kannalle. Sen sijaan Vanessa Redgrave onnistuu hänestä luomaan nuoresta Cosimasta sarjan ehkä vakuuttavimman roolin, vaikka onkin liian vanha esittämään tätä. Lampila kehui myös muun muassa Vittorio Storaron kuvausta, joka korostaa Palmerin ohjauksen näynomaisuutta.
Crenshaw’n piirikunta

Crenshaw’n piirikunta on Alabamassa sijaitseva piirikunta. Piirikunnassa asui vuoden 2019 heinäkuussa 13 772 asukasta. Piirikunta perustettiin 24. marraskuuta 1866 Butlerin, Coffeen, Covingtonin, Lowndesin ja Piken piirikunnista.
Väestö

Piirikunnan väkiluku vuoden 2019 heinäkuussa oli 13 772 asukasta. Se oli pudonnut 0,9 prosenttia huhtikuusta 2010. Väestöstä enemmistö on naisia. 1,4 prosenttia asukkaista on syntynyt ulkomailla. Kotitalouksia piirikunnassa on 4 943.
Idyros

| Idyros> Ἴδυρος.Sijainti |
| --- | --- |
 Idyros
Koordinaatit:  36°35′05″N, 30°34′17″E
Valtio:  Turkki
Paikkakunta:  Kemer, Antalya
Historia
Tyyppi:  kaupunki
Kulttuuri:  antiikki
Alue:  Pamfylia
Provinssi:  Lycia et Pamphylia (n. –395) Pamphylia (n. 395–)
Idyros (m.kreik. Ἴδυρος, lat. Idyrus) eli Idyris (Ἰδυρίς) eli Ityra (Ἰτύρα) oli antiikin aikainen kaupunki ja kaupunkivaltio (polis) Pamfyliassa Vähässä-Aasiassa nykyisen Turkin alueella. Se sijoitetaan nykyisen Kemerin paikalle.
Maantiede

Idyros sijaitsi Pamfyliassa lähellä sen ja Lyykian rajaa, ja Pseudo-Skylaks sijoittaa sen Lyykiaan. Kaupungin sijaintipaikkaa ei tunneta täydellä varmuudella, mutta se yhdistetään yleensä nykyisestä Kemeristä löydettyihin raunioihin, sekä lähellä virranneeseen Idyros-jokeen. Kaupungin akropoliiksi eli yläkaupunkikukkulaksi katsotaan nykyinen Çalış-Tepen kukkula Kemerin eteläpuolella. Sen korkeus on noin 300 metriä. Joskus nykyiseen Kemeriin on kuitenkin sijoitettu Olbia, mutta se sijoitetaan nykyisin yleensä lähelle Attaleiaa.
Historia

Idyroksen historiasta ei tiedetä antiikin lähteistä juuri mitään. Klassisella kaudella 400-luvulla eaa. Idyroksen katsotaan kuuluneen Ateenan johtamaan Deloksen meriliittoon, tai ainakin se esiintyy liiton verotusluetteloissa vuonna 425/424 eaa. Kaupungin kansalaisesta käytettiin oletettavasti etnonyymiä Idyritēs (Ἰδυρίτης).
Nykyisen Kemerin muinaisjäänteitä tutkittiin vuonna 1980 ja ensimmäisen kerran laajemmin vuonna 2004.
Rakennukset ja löydökset

Idyroksen oletettu akropolis Kemerin Çalış-Tepellä on ollut linnoitettu muureilla, jotka ajoitaan klassiselle tai hellenistiselle kaudelle. Ne ympäröivät noin 5 000 neliömetrin kokoisen alueen. Muuria on erityisesti kukkulan etelä- ja kaakkoissivulla, kun taas muilta puolilta sitä ovat suojanneet jyrkät luonnonrinteet. Muurien paksuus on noin 2,2–2,4 metriä, ja niitä on säilynyt monin paikoin 2–3 metrin korkeudelta. Linnoituksessa oli kolme porttia, joista pääportti oli eteläsivulla. Muureissa on ollut ainakin kolme tornia, joista kaksi on ollut suorakulmaisia ja yksi puoliympyrän muotoinen.
Nykyisestä Kemeristä on löydetty myös muun muassa nekropolis eli hauta-alue, jonka keramiikka ajoittuu 400–300-luvuille eaa., sekä bysanttilaisaikaisen basilikakirkon rauniot.
Yhdysvaltain kuvernöörinvaalit 2022

Osassa Yhdysvaltain osavaltioista ja territorioista järjestettiin kuvernöörinvaalit vuoden 2022 välivaalien yhteydessä 8. marraskuuta. Kuvernöörinvaalit pidettiin 36 osavaltiossa ja 3 territoriossa. Näistä 31 istuvalla kuvernöörillä oli mahdollisuus asettua uudelleen ehdolle.
Vaalit

Kuvernöörinvaalit järjestettiin seuraavissa osavaltioissa ja territorioissa:
Alabama
Alaska
Arizona
Arkansas
Kalifornia
Colorado
Connecticut
Florida
Georgia
Havaiji
Idaho
Illinois
Iowa
Kansas
Maine
Maryland
Massachusetts
Michigan
Minnesota
Nebraska
Nevada
New Hampshire
New Mexico
New York
Ohio
Oklahoma
Oregon
Pennsylvania
Rhode Island
Etelä-Carolina
Etelä-Dakota
Tennessee
Texas
Vermont
Wisconsin
Wyoming
Guam
Pohjois-Mariaanit
Yhdysvaltain Neitsytsaaret
Washington DC
Seuraavissa osavaltioissa järjestettiin myös erikseen varakuvernöörinvaalit:
Alabama
Arkansas
Kalifornia
Georgia
Idaho
Nevada
Oklahoma
Rhode Island
Texas
Vermont
Tulokset

Republikaanit voittivat yhteensä 26 ja demokraatit 24 kuvernöörinpaikkaaselvennä. Erillisten varakuvernöörinvaalien osalta demokraatit voittivat kolmessa osavaltiossa (Kalifornia, Rhode Island ja Vermont) ja republikaanit kaikissa muissa. Demokraatit voittivat useissa osavaltioissa sellaiset republikaanien vastaehdokkaat, jotka olivat kieltäneet vuoden 2020 presidentinvaalien tuloksen ja saaneet entisen presidentin Donald Trumpin tuen. Tällaisia osavaltioita olivat mm. Arizona, Pennsylvania ja Wisconsin.
Kuvernöörinvaalien osalta saavutettiin myös muutamia merkittäviä virstanpylväitä:
Maryland: Wes Moore (osavaltion ensimmäinen afroamerikkalainen kuvernööri)
Arkansas: Sarah Huckabee Sanders (osavaltion ensimmäinen naispuolinen kuvernööri)
Massachusetts: Maura Healey (Yhdysvaltain ensimmäinen avoimesti lesbo kuvernööri ja osavaltion ensimmäinen naispuolinen kuvernööri)
New York: Kathy Hochul (osavaltion ensimmäinen naispuolinen kuvernööri)
Coffeen piirikunta (Alabama)

Coffeen piirikunta on piirikunta Alabaman osavaltiossa Yhdysvalloissa, jossa asui 52 342 asukasta vuonna 2019. Väkiluku nousi vuosien 2010 ja 2019 välillä lähes viidellä prosentilla. Piirikunnan hallintokeskukset ovat Elban ja Enterprisen kaupungit, joista Enterprise on piirikunnan suurin kaupunki. Piirikunta perustettiin 29. joulukuuta 1841 ja se nimettiin John Coffeen mukaan.
Väestö

Piirikunnan 52 342 asukkaasta suurin osa (50,8 %) on naisia. Yli 65-vuotiaita väestöstä on 17,3 % ja alle 18-vuotiaita 23,7 %. 4 % asukkaista on syntynyt ulkomailla. Piirikunnassa on 19 924 kotitaloutta. Yhdessä kotitaloudessa asuu keskimäärin 2,56 ihmistä. Veteraaneja on 6 285. Piirikunnan vuoden 2016 presidentinvaaleissa äänestäneistä 76,4 % äänesti republikaanien ehdokasta Donald Trumpia, ja aiemminkin piirikunnassa ollaan äänestetty paljon republikaaneja. Väestön keski-ikä on 39,3 vuotta.
Leen piirikunta (Alabama)

Leen piirikunta on piirikunta itäisessä Alabamassa, Yhdysvalloissa. Vuonna 2019 piirikunnan väkiluku oli 164 542 asukasta, joista suurin osa (50,9 %) oli naisia. Piirikunnan pinta-ala on 607,54 neliökilometriä. Piirikunnan pääkaupunki on Opelika ja suurin kaupunki Auburn.
Väestö

Leen piirikunnassa asui vuoden 2010 väestönlaskennassa 140 247 asukasta ja vuonna 2019 arviolta 164 542 asukasta. Väkiluvusta alle 5-vuotiaita oli 5,8 % ja alle 18-vuotiaita 21,1 %. Yli 65-vuotiaita oli 12,4 % väestöstä. Ulkomailla syntyneitä väestöstä on 5,5 %. Väestötiheys oli 230,8 asukasta neliökilometrillä.
Aiheesta muualla

Kuvia tai muita tiedostoja aiheesta Leen piirikunta (Alabama) Wikimedia Commonsissa
Alabaman osavaltio
| --- | --- |
Piirikunnat:   Autauga  Baldwin  Barbour  Bibb  Blount  Bullock  Butler  Calhoun  Chambers  Cherokee  Chilton  Choctaw  Clarke  Clay  Cleburne  Coffee  Colbert  Conecuh  Coosa  Covington  Crenshaw  Cullman  Dale  Dallas  DeKalb  Elmore  Escambia  Etowah  Fayette  Franklin  Geneva  Greene  Hale  Henry  Houston  Jackson  Jefferson  Lamar  Lauderdale  Lawrence  Lee  Limestone  Lowndes  Macon  Madison  Marengo  Marion  Marshall  Mobile  Monroe  Montgomery  Morgan  Perry  Pickens  Pike  Randolph  Russell  Shelby  St. Clair  Sumter  Talladega  Tallapoosa  Tuscaloosa  Walker  Washington  Wilcox  Winston 
Kaupungit (suurimmat):   Auburn  Birmingham  Decatur  Dothan  Florence  Hoover  Huntsville  Madison  Mobile  Montgomery (pääkaupunki)  Tuscaloosa
Barbourin piirikunta (Alabama)

Barbourin piirikunta on piirikunta itäisessä Alabamassa, Yhdysvalloissa. Sen hallinnollinen keskus on Clayton. Se perustettiin vuonna 1832. Piirikunnasa asuu 24 686 asukasta (2019) ja sen väkiluku lasku 2010-2019 välillä 10,1 prosentilla. Barbourin piirikunnan maapinta-ala on 884,88 neliökilometriä, joten väestötiheys on 31 asukasta neliökilometrillä.
Piirikunta on nimetty Virginian kuvernöörin ja senaattorin James Barbourin (1775-1842) kunniaksi.
Väestö

Barbourin piirikunnassa asui vuoden 2010 väestönlaskennan mukaan 27 455 asukasta, mutta vuoden 2019 arvion mukaan siellä asuu vain 24 686 asukasta. Kotitalouksia on 9 186, joista 76,1% on tietokone. Väestöstä enemmistö (52,9%) on miehiä. Yli 65-vuotiaita väestöstä on 19,7% ja alle 18-vuotiaita 20,6%. Veteraaneja piirikunnassa asuu 1 561. Ulkomailla syntyneitä on 2,5% koko väestöstä.
Väestö > Väestönkehitys

| Vuosi | Väestö |
| --- | --- |
2000: 29 038
2010: 27 454
2011: 27 341
2012: 27 169
2013: 26 937
2014: 26 755
2015: 26 283
2016: 25 806
2017: 25 157
2018: 24 872
2019: 24 686
Lähteet:
Apgar-pisteet

Apgar-pisteet kehitti vuonna 1952 yhdysvaltalainen lääkäri Virginia Apgar menetelmäksi, jolla voidaan arvioida vastasyntyneen kunto heti syntymän jälkeen minuutin, viiden minuutin ja 10–15 minuutin iässä. Kustakin ominaisuudesta, ärtyvyydestä, sydämen sykkeestä, hengityksestä, lihasjänteydestä ja väristä, annetaan 0–2 pistettä, ja enimmäismäärä on 10, jolloin vastasyntynyt on erinomaisessa kunnossa joko jo heti syntymän jälkeen tai tavallisimmin 10 minuutin kuluttua.
| Merkki | 0 | 1 | 2 |
| --- | --- | --- | --- |
| Ihonväri | Sininen, kalpea | Punakka vartalo, siniset raajat | Kokonaan punakka |
| Hengitys | Puuttuu | Heikko itku, epäsäännöllinen hengitys | Hyvä voimakas itku, säännöllinen hengitys |
| Lihasjänteys | Veltto | Joitakin raajojen koukistuksia | Aktiivista liikettä, raajat koukistuvat |
| Ärtyvyys | Ei vastetta | Valittaa (nenää ärsytettäessä) | Itkee |
| Sydämen syke | Puuttuu | Hidas (alle 100 lyöntiä/min) | Yli 100 lyöntiä/min |
Hunter Schafer

| Hunter Schafer |
| --- | --- |
 Hunter Schafer Berliinin elokuvajuhlilla 2024.
Henkilötiedot
Syntynyt: 31. joulukuuta 1998 (ikä 25) Trenton, New Jersey, Yhdysvallat
Ammatti:  näyttelijä, malli, aktivisti
Näyttelijä
Aktiivisena:  2019–
Merkittävät roolit:  Jules Vaughn (Euphoria)
Aiheesta muualla
IMDb 
Yhdysvaltalainen näyttelijä ja malliMalline:SHORTDESC:Yhdysvaltalainen näyttelijä ja malli
Hunter Schafer (s. 31. joulukuuta 1998 Trenton, New Jersey) on yhdysvaltalainen malli, näyttelijä ja LGBTQ-aktivisti. Schafer teki näyttelijädebyyttinsä vuonna 2019 televisiosarjassa Euphoria, jossa hän esittää Jules Vaughnia.
Varhainen elämä

Schaferin vanhemmat ovat Katy ja Mac Schafer. Hänen isänsä on pastori, ja hän muutti perheensä kanssa kirkkojen ja seurakuntien välillä New Jerseyssä, Arizonassa, mutta päätyi lopulta Raleighin, Pohjois-Carolinaan. Hänellä on kolme nuorempaa sisarusta: kaksi siskoa ja veli.
Ura

Schafer on toiminut mallina muun muassa Pradalle, Diorille, Miu Miu, Calvin Kleinille, Rick Owensille, Helmut Langille, Tommy Hilfigerille, Thierry Muglerille, Coachille, Maison Margielalle, Vera Wangille, Marc Jacobsille, Versus Versacelle, Emilio Puccille, Ann Demeulemeesterille ja Erdem Moralıoğlulle.
Aktivisminsa ansiosta Teen Vogue listasi Schaferin ”21 Under 21” -listalleen vuonna 2017 ja antoi hänelle haastattelun Yhdysvaltain entisen senaattorin ja ulkoministerin Hillary Clintonin kanssa.
Vuonna 2019 Schafer sai roolin HBO:n Euphoria-sarjassa. Hänen suoritustaan sarjassa ylistettiin, ja Primetime Emmy Awards joutui arvostelun kohteeksi, koska se ei antanut ehdokkuutta Schaferille tai toisille transsukupuolisille näyttelijöille. Sarjan pääroolin lisäksi hän kirjoitti myös toisen sarjan kahdesta spesiaalijaksosta sarjan luojan, Sam Levinsonin, kanssa.
Kesäkuussa 2020 ensimmäisen Pride-kulkueen 50-vuotispäivän kunniaksi Queerty nimesi Schaferin 50 sankarin joukkoon, jotka ”johtavat kansaa kohti tasa-arvoa, hyväksyntää ja arvokkuutta kaikille ihmisille”. Vuonna 2021 Time nimesi hänet Next 100 -listalleen Zendayan kirjoittaman kunnianosoituksen kera.
Euphorian roolinsa lisäksi Schafer on esiintynyt vuoden 2023 dystopiaelokuvassa Nälkäpeli – Balladi laululinnuista ja käärmeistä. Seuraavana vuonna hän esiintyy kauhuelokuvassa Cuckoo sekä Giórgos Lánthimoksen episodielokuvassa Kinds of Kindness.
Yksityiselämä

Schafer on transnainen. Hän on kertonut internetin, erityisesti YouTube-videoiden, auttaneen häntä selviämään sukupuoli-identiteettinsä kanssa. Schaferin sukupuoli korjattiin hänen ollessa 15-vuotias. Schafer on ilmoittanut: ”Haluan ihmisten tietävän, että en ole cistyttö, koska se ei ole jotain, mitä olen tai koen olevani. Olen ylpeä siitä, että olen transhenkilö”. Vuonna 2019 Schafer kertoi hänen seksuaalisen suuntautumisen olevan lähimpänä lesboa. Joulukuussa 2021 Schafer ilmoitti Twitterissä olevansa ”bi tai pan tai jotain”. Vuosina 2022–2023 Schafer oli parisuhteessa Euphoria-vastanäyttelijänsä Dominic Fiken kanssa.
27. helmikuuta 2024 Schafer pidätettiin New Yorkissa Israelin–Palestiinan konfliktia puoltavan Jewish Voice for Peace -protestin aikana.
Filmografia

| Vuosi | Nimi | Rooli | Lähde |
| --- | --- | --- | --- |
| 2019– | Euphoria | Jules Vaughn |  |
| 2022 | Belle | Ruka "Ruka-chan" Watanabe |  |
| 2023 | Nälkäpeli – Balladi laululinnuista ja käärmeistä | Tigris Snow |  |
| 2024 | Cuckoo | Gretchen |  |
| 2024 | Kinds of Kindness | Anna |  |
Palkinnot ja ehdokkuudet

| Vuosi | Palkinto | Kategoria | Työ(t) | Tulos |
| --- | --- | --- | --- | --- |
| 2022 | MTV Movie Awards | Paras suudelma (Jaettu Dominic Fiken kanssa) | Euphoria | Ehdokkuus |
Aiheesta muualla

Kuvia tai muita tiedostoja aiheesta Hunter Schafer Wikimedia Commonsissa
Hunter Schafer Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Tšekki 
Henkilöt:  Deutsche Synchronkartei  DDB 
Muut:  IdRef 
Hunter Schafer vuonna 2024.
Butlerin piirikunta (Alabama)

Butlerin piirikunta on Alabamassa sijaitseva piirikunta. Siellä asuu 19 448 asukasta, joista 53,6% on naisia. Väestötiheys on 27 asukasta neliökilometrillä ja maapinta-ala on 776,83 neliökilometriä. Piirikunta perustettiin 13. joulukuuta 1819 ja sen pääkaupunki on Greenville.
Piirikunta on nimetty William Butlerin (1759-1818), kapteeni Creek-sodassa, mukaan.
Väestö

Butlerin piirikunnassa asui vuoden 2010 väestönlaskennan mukaan 20 947 asukasta. Kuitenkin vuoden 2019 arvion mukaan väkiluku olisi laskenut 7,1 prosentilla 19 448 asukkaaseen. Kotitalouksia piirikunnassa on 6 708. Yli 65-vuotiaita väestöstä on 20,8% ja alle 18-vuotiaita 22%. Veteraaneja on 1 174 ja ulkomailla syntyneiden osuus väestöstä on 1,4%. Asukkaiden mediaani-ikä on 40,7 vuotta, joka on korkeampi kuin Alabaman mediaani-ikä (37,8 vuotta).
J. Walter Thompson

| J>  Walter Thompson |
| --- | --- |

Perustettu:  1864 (Carlton and Smith)
Perustaja:  William J. Carlton
Toimitusjohtaja:  Tamara Ingram
Avainhenkilöt:  Stanley & Helen Resor
Kotipaikka:  New York
Toiminta-alue:  maailmanlaajuinen
Toimiala:  markkinointiviestintä
Henkilöstö:  10 000
Omistaja:  WPP plc
Kotisivu:  www.jwt.com
Infobox OKVirheellinen NIMI-arvo: 
Yritykselle nimen antanut James Walter Thompson vuonna 1868.
Toimistoa itseään mainostava ilmoitus vuodelta 1903.
J. Walter Thompson (JWT) oli yhdysvaltalainen mainostoimistoketju, joka kuului WPP-markkinointiviestintäkonserniin. Suomessa ketjua edusti viimeksi mainostoimisto Mirum. Aiemmin nimellä toimi Activeark JWT Oy, jonka juuret juontavat myös Huhtamäki-yhtymän aiemmin omistamaan Tehomainokseen. J. Walter Thompson poistui nimenä käytöstä koko maailmassa syksyllä 2023, kun omistaja WPP sulautti sen yhdessä Young & Rubicamin ja Wundermanin kanssa ketjuun nimeltä VML, josta tuli näin maailman suurin markkinointipalveluyritys noin 30 000 työntekijällään.
Tunnettuja työntekijöitä

JWT-ketjun mainostoimistoissa ovat uransa varrella työskennelleet muun muassa kirjailijat 
Martin Amis, Walter Lord,
Gabriel García Márquez, James Patterson
ja Fay Weldon sekä elokuvaohjaaja Adrian Lyne ja näyttelijä Julie Christie.
Kuuluisia JWT:n kampanjoita

Lähteet:
1911: ”A skin you love to touch”, Woodbury-saippua
1920-luku: julkisuuden henkilöt ensi kertaa suosittelijoina mainonnassa, Pond’s-ihovoide
1945: ”There’s a Ford in your future”, Ford Motor Company
1964: Kellogg’s-riisimurojen jinglen tekijöinä Mick Jagger ja Keith Richards
1982: ”I don’t want to grow up”, Toys ”R” Us
2008: The Times of India -lehden kampanjalle Cannesin Grand Prix
2012: Nestlén Kit Kat -suklaapatukka toistaa mainoselokuvassa Felix Baumgartnerin ennätyshypyn
The Grammers

| The Grammers> Tiedot |
| --- | --- |
Toiminnassa:  1999–
Tyylilaji:  klassinen rock
Kotipaikka:  Turku/Helsinki
Laulukieli:  Englanti
Jäsenet:  Hannu Vainionpää (laulu)                      Ville Vesalainen (kitara)                      Hannu Huitu (kitara)                      Saku Kujala (basso)                      Jussi Vuola (rummut)                      Tuomo Pfaler (hammond) (2009-)                      Timo Toikka (kitara, perkussiot) (2017-)
Levy-yhtiö:  Hype Records, 2008–   Major Leidén Productions, 2002–?   V.R. Label
Aiheesta muualla
Kotisivut
Infobox OKNimi-testi OK: 
The Grammers on suomalainen rock-yhtye, joka on perustettu Säkylässä vuonna 1999. Yhtye voitti Rockin Suomen-mestaruuskilpailun vuonna 2002.
Helsingin Sanomien kriitikon Ilkka Mattilan mukaan bändi on sitkeä ja omassa lajissaan tosi taitava ja tyylitajuinen – mutta sen edustama 70-lukulainen ja brittihenkinen hardrock ei ole muodissa vuonna 2024.
Yhtyeen ehkä tunnetuin kappale on Another Lick Another Line.
Julkaisut > Albumit

The Grammers (2002)
Money & Glory (2004)
Only Hard is Hard Enough (2008)
Mk III (2009)
Electra Magic (2011)
Journey (2015)
Dream in a Minor Key (2017)
Rockfield (2024)
The Grammersin Mk III oli Radio Rockin vuoden 2009 levy -äänestyksessä sijalla 13.
The Grammersin studioalbumi Electra Magic (2011) debytoi Suomen virallisella listalla viikolla 23/2011 sijalla 39.
The Grammersin studioalbumi Journey (2015) debytoi Suomen virallisella listalla viikolla 5/2015 sijalla 36.
Aiheesta muualla

Virallinen kotisivu (Arkistoitu – Internet Archive)
V.R. Label
Helsingin Sanomien artikkeli yhtyeestä vuodelta 2024
Montgomeryn piirikunta (Alabama)

Montgomeryn piirikunta (engl. Montgomery County) on Yhdysvaltojen Alabaman osavaltiossa sijaitseva piirikunta. Sen väkiluku oli 228 954 vuonna 2020. Piirikunnan hallintokeskus on osavaltion pääkaupunki Montgomery. Piirikunta on perustettu vuonna 1816.
Väestö

Vuoden 2020 väestönlaskennassa Montgomeryn piirikunnan asukasluku oli 228 954. Arvion mukaan asukkaista mustia on 60,9 %, valkoisia 33,4 %, aasialaisia 3,5 %, alkuperäisasukkaita 0,3 % ja Tyynenmeren alkuperäisasukkaita 0,1 %. Asukkaista 1,7 % kuuluu kahteen tai useampaan rotuun. 6,3 % asukkaista puhuu kotonaan jotain muuta kieltä kuin englantia ja 4,8 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Montgomeryn piirikunta (Alabama) Wikimedia Commonsissa
Alabaman osavaltio
| --- | --- |
Piirikunnat:   Autauga  Baldwin  Barbour  Bibb  Blount  Bullock  Butler  Calhoun  Chambers  Cherokee  Chilton  Choctaw  Clarke  Clay  Cleburne  Coffee  Colbert  Conecuh  Coosa  Covington  Crenshaw  Cullman  Dale  Dallas  DeKalb  Elmore  Escambia  Etowah  Fayette  Franklin  Geneva  Greene  Hale  Henry  Houston  Jackson  Jefferson  Lamar  Lauderdale  Lawrence  Lee  Limestone  Lowndes  Macon  Madison  Marengo  Marion  Marshall  Mobile  Monroe  Montgomery  Morgan  Perry  Pickens  Pike  Randolph  Russell  Shelby  St. Clair  Sumter  Talladega  Tallapoosa  Tuscaloosa  Walker  Washington  Wilcox  Winston 
Kaupungit (suurimmat):   Auburn  Birmingham  Decatur  Dothan  Florence  Hoover  Huntsville  Madison  Mobile  Montgomery (pääkaupunki)  Tuscaloosa
Jeffersonin piirikunta (Alabama)

Jeffersonin piirikunta (engl. Jefferson County) on Yhdysvaltojen Alabaman osavaltiossa sijaitseva piirikunta. Sen väkiluku oli 659 300 vuonna 2018 ja sen pinta-ala on 2 910 neliökilometriä. Birminghamin kaupunki on piirikunnan hallintokeskus.
Piirikunta perustettiin 13. joulukuuta 1819 ja se sai nimensä Thomas Jeffersonilta.
Väestö

Jeffersonin piirikunnan asukkaista 49,8 prosenttia on valkoisia, 43 prosenttia mustia ja 3,88 prosenttia latinalaisamerikkalaisia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 37,6 vuotta.